Ka Phupu 19 2014 o phatlaladitše puku ya bophelo ya sehlogo “Good Morning, Mr Mandela” gomme ka Manthole 2014 puku ya gagwe e bile ya tsebagatšwa go ba ye ‘Morekiši wa Ngwaga o Kaone’ ka Aforika Borwa le ka 2015 ka Brazil. Gabjale o šoma bjalo ka Mookamedi wa First for Women Foundation. O tšwela pele go hlohleletša batho ba ka dipolelo tša go fahlela ka go abelana ka maitemogelo a gagwe a bophelo. NA O sa gopola lekga la mafelelo ge o be o amogela lengwalo le le tšwago go moratiwa yo a dulago kgole? Ke dilo tše sego kae tšeo di re tlišetšago lethabo le legolo go swana le lengwalo le le tšwago go motho yo mongwe yo re mo ratago kudu. Re thabela go kwa ka bophelo bja gagwe bjo bobotse, diphihlelo tša gagwe le merero ya gagwe. Poledišano e bjalo e dira gore baratiwa ba batamelane, gaešita le ge ba dula kgole le kgole.